**TÁMOGATÁSI MEGÁLLAPODÁS**

amely létrejött egyrészről

a **Magyar Labdarúgó Szövetség** (Cím: 1112 Budapest, Kánai út 2.D., Képviselő: dr. Vági Márton Főtitkár, adószám: 19020848-2-44), továbbiakban **Támogató vagy MLSZ**

másrészről,

**……………….** (Székhely: ………………., Képviselő: …………………, Adószám: ……………, Cégjegyzék/bírósági nyilvántartási szám: …………………., Számlaszám: ………………………….), továbbiakban **Támogatott** között az alábbiak szerint:

Premabulum

Tekintettel arra, hogy

* az MLSZ Elnöksége ELN-89/2025 (07.24.) számú határozatával úgy döntött, hogy a kiszállásos sportorvosi vizsgálatok szolgáltatási díját az Elnökségi határozatban és az Eljárásrendben meghatározottak szerint megtéríti azon sportszervezetek számára, amelyek a 2025/26. bajnoki évben az MLSZ által biztosított / TAO támogatás általi / díjcsökkentés igénybevételére jogosultak és
* a Támogató a jelen megállapodás igénybevételére Eljárásrendet állapított meg és
* a Támogatott kijelenti, hogy az MLSZ által biztosított / TAO támogatás általi / díjcsökkentés igénybevételére jogosult és
* a Támogatott az Eljárásrendben meghatározott jogvesztő határidőig az Eljárásrendben meghatározott elektronikus űrlap kitöltésével és beküldésével kezdeményezte a támogatás igénybevételét és
* a Támogatott az elektronikus űrlap beküldését követő három munkanapon belül megküldte az MLSZ-nek a Támogatott székhelye szerint illetékes területi igazgatóságához
  + - * a sportorvos által a kiszállásos sportorvosi vizsgálat elvégzésére tekintettel megállapított sportorvosi díjról szóló nyugtát, nyugtákat és
      * a kiszállásos sportorvosi vizsgálaton részt vett – sportorvos által aláírásával és pecsétjével hitelesített – labdarúgók névsorát és
      * az Eljárásrend mellékletét képező, megfelelően kitöltött és cégszerűen aláírt nyilatkozatot

a Felek a Támogatottnál 2025. június 1-től lebonyolított azon kiszállásos sportorvosi vizsgálatok szolgáltatási díjának Támogatott részére történő megtérítésére, amelyek díját a sportoló(k)/törvényes képviselő(k) a helyszínen, készpénzben egyenlítették ki, az alábbi megállapodást kötik:

1. A Támogató a Támogatott részére megtéríti a Támogatott-tal igazolt sportolói jogviszonyban álló labdarúgók tekintetében 2025. június 1-től elvégzett és a Preambulumban meghatározottak szerint készpénzben megfizetett kiszállásos sportorvosi vizsgálatok díját, de legfeljebb 10.000,-Ft/fő (Tízezer forint/fő) összeget (továbbiakban Támogatás).

2. A Támogató a jelen megállapodás rendelkezései szerint megállapított és igazolt összegű Támogatást jelen megállapodás aláírását követő 30 napon belül teljesíti a Támogatott részére a Támogatottnak a jelen megállapodás fejlécében meghatározott bankszámlára történő átutalás útján.

3. A Támogatott kijelenti és szavatolja, hogy

- az ELN-89/2025 (07.24.) számú határozatában és az Eljárásrendben meghatározott feltételeknek megfelel és a Támogatásra jogosult, és

- az általa a Preambulum szerint szolgáltatott adatok valósak és

- a Támogató által megállapított Eljárásrendet megismerte és azt magára nézve kötelezőnek fogadja el.

A Támogatott vállalja továbbá, hogy a kiszállásos vizsgálatok ellenértékének az MLSZ általi megtérítését követő 30 napon belül hitelt érdemlően igazolja a Támogató részére, hogy a kiszállásos sportorvosi vizsgálat legfeljebb 10.000,-Ft/fő összegű díját az azt korábban a sportorvos által kiállított nyugta ellenében kifizető sportoló(k)/törvényes képviselő(k) részére visszafizette. A Támogatott tudomásul veszi, hogy ezen kötelezettség elmulasztása esetén a Támogatott a Támogatásnak a jelen pont szerinti visszafizetéssel nem igazolt részére való jogosultságát elveszíti és azt a Támogatott a Ptk. által a gazdálkodó szervezetekre megállapított mértékű, a kifizetés napjától a Támogató részére történő visszafizetés napjáig számított késedelmi kamattal növelten köteles a Támogató részére visszafizetni az erre vonatkozó írásbeli felszólítás kézhezvételétől számított 15 napon belül.

4. Szerződő felek jelen megállapodást az ebben meghatározott kötelezettségek maradéktalan teljesítésének időtartamára kötötték.

Jelen megállapodás rendes (indoklás nélküli) felmondással vagy elállással nem szüntethető meg.

Jelen megállapodást bármely fél jogosult írásban azonnali hatállyal felmondani a másik fél szerződésszegése esetén.

5. A Támogatott elfogadja és tudomásul veszi, hogy amennyiben a Támogatott jelen megállapodásban tett kijelentései és/vagy szavatossági nyilatkozatai valótlannak bizonyulnak, vagy a Támogatott a jelen megállapodás szerinti kötelezettségeit nem teljesíti maradéktalanul, a Támogatott a jelen megállapodás alapján nyújtott Támogatást a Ptk. által a gazdálkodó szervezetekre megállapított mértékű, a kifizetés napjától a Támogató részére történő visszafizetés napjáig számított késedelmi kamattal növelten köteles a Támogató részére visszafizetni az erre vonatkozó írásbeli felszólítás kézhezvételétől számított 15 napon belül.

6. Szerződő felek rögzítik, hogy jelen megállapodás csak írásban módosítható. Jelen megállapodás elválaszthatatlan részét képezi az Eljárásrend.

7. A felek képviseletében eljáró személyek kijelentik, hogy jelen megállapodás aláírására jogosultak. Felek rögzítik, hogy a jelen szerződés hatályba lépéséhez harmadik személy hozzájárulása nem szükséges, jelen megállapodás a felek aláírásával hatályba lép.

8. Szerződő felek rögzítik, hogy az Itv. 91. § (2) bekezdésében előírt bejelentési kötelezettséget a Támogatott a jelen megállapodás aláírását követő 30 napon belül szabályszerűen teljesíti.

9. Szerződő felek megállapodnak, hogy jelen megállapodással kapcsolatos nyilatkozataikat egymás részére írásban teszik meg a másik fél jelen megállapodásban meghatározott címére tértivevényes küldeményként küldve. Szerződő felek vállalják, hogy értesítési címük változásáról haladéktalanul írásban értesítik a másik felet, azzal, hogy mindaddig, amíg a címváltozásról a másik fél értesítése meg nem történik, a másik fél által a régi címre küldött értesítés érvényes és hatályos. Szerződő felek rögzítik, hogy a felek által ismert értesítési címre küldött bármilyen értesítést abban az esetben is kézbesítettnek kell tekinteni a feladást követő 5. napon, ha az bármely okból kézbesítetlenül érkezik vissza a feladóhoz.

10. Ezt a megállapodást fent nevezett felek elolvasták, megértették és annak kijelentése mellett, hogy az abban foglalt jogügylet akaratukkal mindenben megegyezik, azt saját kezűleg jóváhagyólag aláírták.

Kelt: Budapest, 2025. szeptember

Magyar Labdarúgó Szövetség Támogatott